
			Obveščamo, da je bil v petek, 30. 1. 2020 na spletni strani Slovenskega podjetniškega sklada objavljen Javni poziv za Vavčer za prototipiranje
Pošiljamo tudi nekaj osnovnih informacij - več o vavčerju lahko preberete na spletni strani: https://podjetniskisklad.si/sl/razpisi










			Osnovne informacije:
· Prijavitelj je lahko mikro, malo ali srednje veliko podjetje, ki je ustanovljeno največ pet let od datuma oddaje vloge (upošteva se datum vpisa v poslovni register).
· Prijavitelj mora imeti v času trajanja projekta (to je do oddaje zahtevka) najmanj enega zaposlenega.
· Obdobje upravičenosti stroškov in izdatkov se prične od 1. 1. 2020 in traja do 30. 9. 2023.
· Prijavitelj lahko za ta javni poziv pridobi sredstva enkrat v obdobju do leta 2023.
· Rok za oddajo zahtevka je 12 mesecev od podpisa pogodbe.
· Po tem javnem pozivu se sofinancirajo upravičeni stroški storitev zunanjih izvajalcev za izdelavo fizičnega ali digitalnega prototipa (dizajn, načrt, programiranje, izdelava, testiranje).
· Za sofinanciranje upravičenih stroškov je dovoljeno uveljavljati največ dva računa zunanjih izvajalcev.
· Stroški povezani z izdelavo prototipa so upravičeni, v kolikor upravičenec pridobi Potrdilo SIO o izdelanem prototipu (Obrazec št. 2), ki je obvezna priloga k zahtevku za sofinanciranje.
· Minimalna višina subvencije je 500,00 EUR, maksimalna višina subvencije pa 5.000,00 EUR.
Pojasnila za pridobitev sredstev po javnem pozivu za prototipiranje:
· Prijavitelj mora pred prijavo na vavčer za prototipiranje opraviti brezplačni uvodni diagnostični intervju na izbranem SIO – Slovensko izobraževalno omrežje (praviloma v regiji kjer ima prijavitelj sedež), kateremu predstavi projekt. Na podlagi tega intervjuja SIO ugotavlja, ali je podjetje v fazi razvoja, kjer je izdelava prototipa smiselna in potrebna in o tem izda Predhodno potrdilo SIO o smiselnosti izdelave prototipa (Obrazec št.1). Potrdilo je obvezna priloga vloge.
· Prijavitelj se za izvedbo svetovalnega intervjuja poveže z enim izmed SIO na tej povezavi: https://www.podjetniski-portal.si/programi/sio-subjekti-inovativnega-okolja-sio/seznam.   
· Prijavitelj kontaktira izbranega zunanjega izvajalca, s katerim se dogovori glede možnosti izdelave prototipa.
· V kolikor se zunanji izvajalec in potencialni prijavitelj uspešno dogovorita, prijavitelj pripravi vlogo na javni poziv.
· Prijavitelj odda vlogo z vsemi potrebnimi prilogami:
· dva (2) obrazca pridobljena s strani FURS
· obrazec št. 1 – Predhodno potrdilo SIO o smiselnosti izdelave prototipa in
· tri ponudbe za vsakega zunanjega izvajalca, s čimer bo izkazal, da je preveril tržne cene, (v primeru izbranih dveh zunanjih izvajalcev, predloži šest ponudb) preko spletnega ePortala Slovenskega podjetniškega sklada (https://eportal.podjetniskisklad.si). Prijavitelj praviloma v roku 15 delovnih dni od prejema vloge, dobi obvestilo o odločitvi o dodelitvi sredstev.
· Po pozivu k podpisu pogodbe mora v roku 8 dni od prejema podpisano pogodbo vrniti Slovenskemu podjetniškemu skladu.
· Po zaključenih aktivnostih, ki so predmet pogodbe o sofinanciranju upravičenec kontaktira SIO, ki mu je izdal Predhodno potrdilo SIO o smiselnosti izdelave prototipa (Obrazec št. 1), da mu predstavi izdelan prototip. V kolikor je izdelava prototipa smiselna, SIO upravičencu izda Potrdilo SIO o izdelanem prototipu (Obrazec št. 2), ki je obvezna priloga k zahtevku za sofinanciranje.
· Zahtevek z vsemi obveznimi prilogami in Potrdilom SIO o izdelanem prototipu (Obrazec št. 2), upravičenec odda najkasneje v 12 mesecih (od dneva podpisa pogodbe) preko spletnega ePortala Slovenskega podjetniškega sklada (https://eportal.podjetniskisklad.si).
· V vseh dokumentih, ki bodo nastali v okviru tega javnega poziva, je potrebno navesti oziroma označiti informacije, ki predstavljajo poslovno skrivnost. Zakon o poslovni skrivnosti (Ur. l. RS št. 22/19) določa, da se kot poslovna skrivnost štejejo tisto nerazkrito znanje, izkušnje in poslovne informacije, ki jih je imetnik poslovne skrivnosti določil kot poslovno skrivnost v pisni obliki in o tem seznanil vse osebe, ki prihajajo v stik ali se seznanijo s to informacijo, zlasti družbenike, delavce, člane organov družbe in druge osebe.

